как може да увелича размера на издръжката ?
съгласно нормата на чл.150 от семейния кодекс, който урежда отношенията в контекста на семейното право, присъдената издръжка може да бъде изменена, при изменение на обстоятелствата. много често се стига до повишаване на издръжката на детето. това следва от факта, че децата растат, а с тях се увеличават и разходите за задоволяване на техните потребности и нужди. изменение на обстоятелствата е налице при трайно съществено изменение на нуждите на издържания или трайна съществена промяна във възможностите на задълженото лице. промяната на присъдената издръжка става по съдебен ред, с гражданско дело, в решението по което, съдът присъжда нов размер на издръжката. издръжката може да се увеличи, също и когато е била в минимален размер, а той се е повишил в следствие на растеж на минималната работна заплата за страната.